EkBass/fiwiki-20250220-pages-articles huggingface dataset:
Stig Dogg (albumi)

__NOTOC__ Stig Dogg on suomalaisen rap/R&B-artisti; Stigin (silloin vielä Stig Dogg) esikoisalbumi, joka julkaistiin 26. heinäkuuta 2006. == Taustaa == Albumi nousi Suomen virallisen listan sijalle 37 viikolla 32. Albumin julkaisivat yhteistyössä Numbers Entertainment ja Pingispong Records. Levyn kappaleista Rakkauden Bermudan kolmio julkaistiin singlenä keväällä 2006 ja se nousi viikolla 20 singlelistan sijalle 18. == Kappaleet == # # # # # # # # # # # # * Rakkauden Bermudan kolmio (video) == Biitit == * DJ Pousaa Vain & Fresh Ana: 1 * Stig Dogg: 2, 3, 5, 6, 8, 9, 10, 11, 12 * Davo & Ken Ring: 4 * DJPP: 7 == Samplet == * "Häsleri" sisältää samplen Thee Imagen kappaleesta "Temptation". == Arvostelut == * Nyt.fi: Nyt.fi: Levyarvio * Soundi: Soundi: Levyarvio == Lähteet == Luokka:Vuoden 2006 esikoisalbumit Luokka:Stigin albumit
Cosimo Tura

Cosimo, myös Cosmè Tura (n. 1430–1495) oli renessanssiajan italialainen taidemaalari. Hän syntyi Ferrarassa ja opiskeli luultavasti Francesco Squarcionen johdolla. Hän loi myöhemmin uransa ns. Ferraran koulukunnan jäsenenä. Hänen työtään on kaupungissa nähtävissä esimerkiksi Palazzo Schifanoian freskojen muodossa. Cosimo Turan johdolla opiskelivat muiden muassa Francesco del Cossa ja Francesco Bianchi. == Lähteet == Luokka:Italialaiset taidemaalarit Luokka:Renessanssin taidemaalarit Luokka:Ferraran historia Luokka:Vuonna 1495 kuolleet
Carlo Crivelli

Carlo Crivelli (n. 1430–1435 – n. 1495–1500) oli renessanssiajan italialainen taidemaalari. Hän oli alkujaan kotoisin Venetsiasta, ja edustaa 1400-luvun venetsialaista maalaustaidetta. Vähemmän tunnettu kollega Vittorio Crivelli oli hänen veljensä. Crivelli sai vaikutteita erityisesti Mantegnalta, mutta silti hänen taiteessaan on venetsialaiseen tapaan arkaaisia piirteitä. Crivellin kaikissa maalauksissa on selkeä bysanttilainen ilme; esimerkiksi henkilökuvat ovat liikkumattomia kuin ikonissa. Maalauksissa on käytetty paljon myös kultaa, jalokiviä, pitsiä ja ornamentteja, mikä antaa teoksille ylellisyyttä ja upeutta. Crivelli kuului venetsialaiseen koulukuntaan. Hänen maalaustapansa oli omaperäinen, tavoitteli loisteliaisuutta. Saadakseen maalauksiinsa mahdollisimman illusorisen todellisuudentunnun hän käytti niissä muun muassa runsaasti kultaa ja käsitteli niitä joskus jopa korkokuvien tapaan. Crivelli oli itsenäinen ja hienostunut taiteilija. Hän osasi tuoda madonnoissaan ja pyhimyksissään esille vaihtelevia tunnelmia, hiljaista, salaperäistä haaveilua ja hellämielisyyttä, mutta myös raivoisaa tuskaa, kiihkeää intohimoa ja loistavaa riemua. Hänen parhaat teoksensa ovat Englannissa ja Milanon Brera-museossa.Tietosanakirja 1909, osa 11, Hakusana: Crivelli, Carlo ==Lähteet== *Answers.com (Archive.org 26.8.2011) === Viitteet === Luokka:Italialaiset taidemaalarit Luokka:Renessanssin taidemaalarit Luokka:1430-luvulla syntyneet Luokka:1490-luvulla kuolleet
Akseli Pelvas

Akseli Pelvas (s. 8. helmikuuta 1989 Espoo) on entinen suomalainen jalkapalloilija, joka edusti viimeiseksi Veikkausliigassa pelaavaa IFK Mariehamnia. Hän oli pelipaikaltaan hyökkääjä. Jalkapallon pelaamisen Pelvas aloitti 5-vuotiaana Etelä-Espoon Pallon junioreissa. Hän liittyi HJK:hon 14-vuotiaana vuonna 2003. Ensimmäisen kautensa hän aloitti B-junioreiden 1. divisioonassa, mutta hänet nostettiin kauden aikana SM-ryhmään. Kauden 2005 lopulla Pelvas nostettiin junioreista Klubi 04:n. Kauden 2006 hän aloitti A-junioreissa, mutta loppukausi meni Klubi 04:ssä. Kaudella 2007 hän debytoi Veikkausliigassa, mutta pelasi pääasiassa Ykköstä Klubi 04:ssä. Kaudella 2008 hän oli lainalla IFK Mariehamnissa ja pelasi neljässä pelissä. Kaudella 2008 hän teki 27 maalia 17 pelissä Klubi 04:n riveissä Kakkosessa. Kaudella 2009 Pelvas murtautui HJK:n pelaavaan miehistöön ja pelasikin yhteensä 19 Veikkausliiga-ottelussa, joissa syntyi viisi maalia. Menestyksekkäässn HJK:n riveissä Pelvas nousi kaudella 2011 HJK:n parhaaksi malaintekijäksi ja oli samalla jaetulla kakkossijalla Veikkausliigakauden maalintekijätilastossa. Kaudella 2013 hän siirtyi lainalla Seinäjoelle SJK:n riveihin ja oli seuraavalla kaudella 2014 SJK:n paras maalintekijä. Kaudella 2015 hän oli Veikkausliigan maalintekijätilaston kolmas. Pelvas palasi kaudella 2016 takaisin HJK:n riveihin ja kaudella 2017 hän nousi HJK:n parhaaksi maalintekijäksi ja samalla Veikkausliigan neljänneksi paras maalintekijä ollen myös elokuun 2017 kuukauden pelaaja Veikkausliigassa. Pelvas pelasi nuorten maajoukkueessa 14 ottelua ja esiintyi poikien maajoukkueissa 36 kertaa. Hän teki A-maajoukkuedebyyttinsä 22. tammikuuta 2012 pelatussa ystävyysottelussa Trinidad ja Tobagoa vastaan. Ensimmäisen A-maajoukkuemaalinsa hän teki tammikuussa 2018 Jordaniaa vastaan. == Saavutukset == * Suomen mestaruus 2009, 2010, 2011, 2012, 2013, 2015, 2017, 2018 ** SM-hopea 2014 * Suomen Cup 2011, 2017 == Lähteet == == Aiheesta muualla == Luokka:Suomalaiset jalkapalloilijat Luokka:Jalkapallon Suomen mestarit Luokka:Jalkapallon Suomen Cupin mestarit Luokka:Vuonna 1989 syntyneet Luokka:Elävät henkilöt
Muromalaiset

Muromat eli muromalaiset () on suomalais-ugrilaista muroman kieltä puhunut kansa, joka asui Oka-joen varrella Keski-Venäjällä. Muromat mainitaan Nestorin kronikassa ruseille veroa maksavana kansana. Heidän pääkaupunkinaan kerrotaan olleen Murom. Elinkeinoinaan heillä oli maanviljely, metsästys ja myös kaupankäynti. Useat tutkijat, kuten M. A. Castrén, ovat pitäneet muromia mordvalaisille läheisenä kansana.Tietosanakirja osa 6, 1914 Muromilaiset maksoivat veroa venäläisille ruhtinaille ja naapurimaan merjalaisten tavoin sulautuivat itäslaavilaisiin 1000–1100-luvuilla, kun heidän alueensa liitettiin Kiovan Venäjään. Kielen suomalais-ugrilaisuutta pidetään todennäköisenä. Kiinteään kyläasutukseen perustunut kulttuuri oli vallalla 900–900-luvulla ja asuinpaikka oli Okan ja Volgan yhtymäkohdassa.WSOY Iso tietosanakirja 6, s. 285, WSOY 1997 ISBN 951-0-20163-4 == Lähteet == Luokka:Muinaiset kansat Luokka:Volgansuomalaiset kansat en:Volga Finns#Muroma
Ludovico III Gonzaga

Ludovico III Gonzaga (15. kesäkuuta 1414 – 12. kesäkuuta 1478)Library of Congress: Ludovico III Gonzaga oli renessanssiajan italialainen hallitsija. Hän toimi Mantovan markiisina vuodesta 1444 alkaen. Hän oli Gianfrancesco I Gonzagan poika ja seuraaja. Isänsä tavoin hän oli myös kondottieeri. Hän oli merkittävä kuvataiteen, arkkitehtuurin ja musiikin mesenaatti. Ludovico III Gonzagalla oli vaimonsa Barbaran kanssa 14 lasta. Parin ensimmäinen aikuiseksi elänyt lapsi Federico I Gonzaga seurasi Ludovicoa Mantovan markiisina. == Lähteet == Gonzaga Gonzaga Luokka:Italialaiset henkilöt Luokka:Kondottieerit Luokka:Mantova Luokka:Vuonna 1414 syntyneet Luokka:Vuonna 1478 kuolleet
Gianfrancesco I Gonzaga

Gianfrancesco I Gonzaga (1395 – 23. syyskuuta 1444) oli Mantovan hallitsija vuodesta 1407 kuolemaansa. Hän oli myös kondottieeri. Hänen kuolemansa jälkeen häntä seurasi Mantovan markiisina hänen poikansa Ludovico. == Lähteet == Luokka:Italian historia Luokka:Hallitsijat Luokka:Italialaiset aateliset Luokka:Kondottieerit Luokka:Mantova Luokka:Vuonna 1395 syntyneet Luokka:Vuonna 1444 kuolleet
Meiningen

Meiningen on kaupunki Thüringenin osavaltion lounaisosassa Saksassa. Se sijaitsee Werra-joen läheisyydessä Frankenin alueella. Kaupungissa oli vuoden 2019 arvioiden mukaan noin 24 800 asukasta. == Historia == Alue mainittiin kirjoissa ensimmäisen kerran vuonna 982. Vuosina 1680–1918 se oli osa Saksi- Meiningenin herttuakuntaa. Englannin kuningas Vilhelm IV:n aviopuoliso Adelaide oli Saksi-Meiningenin herttuakunnan prinsessa. Kuva:Meiningen staatstheater.jpg|Meiningenin teatteri Kuva:Kirche-Meiningen1.jpg|Kaupungin kirkko Kuva:Meiningen-Bahnhof2.jpg|Rautatieasema == Lähteet == == Aiheesta muualla == * Meiningenin teatteri, nykyaikaisen europpalaisen teatteritaiteen alkaja, Aamulehti, 26.01.1930, nro 24, s. 19, Kansalliskirjaston digitaaliset aineistot Luokka:Thüringenin kunnat Luokka:Saksan kaupungit
Torinon olympiastadion

Torinon olympiastadion (Stadio Olimpico di Torino) on Torinossa, Italiassa sijaitseva urheilustadion. Stadion toimi 2006 talviolympialaisten päänäyttämönä. Sillä järjestettiin sekä kisojen avajaiset että päättäjäiset. Nykyisin stadionia käytetään pääasiassa jalkapalloon. Se on Serie A:ssa pelaavan Torinon kotikenttä. ==Historia== Stadion valmistui vuonna 1933. Sen alkuperäinen kapasiteetti oli noin 65 000. Stadionin nimi oli aluksi Stadio Mussolini Benito Mussolinin mukaan. Myöhemmin sen nimeksi tuli Stadio Comunale. Stadion rakennettiin vuoden 1934 jalkapallon MM-kilpailuja ja yleisurheilun EM-kilpailuja varten. Sillä pelattiin myös jalkapallon 1980 EM- kilpailuja. Vuosina 1959 ja 1970 stadionilla järjestettiin kesäuniversiadit. Vuonna 1965 sillä pelattiin Messucupin loppuottelu. 1980-luvulla stadionilla järjestettiin myös huomattavia konsertteja. Sillä konsertoivat muun muassa Bob Marley, The Rolling Stones, Madonna, Bruce Springsteen ja Michael Jackson. Stadion toimi Juventuksen ja Torinon kotikenttänä valmistumisestaan vuoteen 1990 asti. Tuolloin molemmat seurat muuttivat uudelle Stadio delle Alpille. Vuonna 2006 seurat palasivat stadionille. Juventus pelasi stadionilla vuoteen 2011 asti, jonka jälkeen se siirtyy uudelle, vuonna 2011 valmistuvalle stadionille. Stadion remontoitiin vuonna 2005 olympiakisoja varten. Tuolloin sen nimeksi tuli Stadio Olimpico. Stadionin nykyinen kapasiteetti on noin 27 500. Sen nimeksi on tarkoitus tulevaisuudessa tulla Stadio Grande Torino. ==Aiheesta muualla== *Virallinen sivusto Olympiastadion Luokka:Talviolympialaiset 2006 Luokka:Olympiastadionit Luokka:Italian jalkapallostadionit Luokka:Torinon rakennukset ja rakennelmat
Amel Bou Saâda

A Bou Saâda () on algerialainen jalkapalloseura, jonka kotikaupunki on Bou Saâda. Seura perustettiin vuonna 1940. Sen kotikenttä on Stade Mokhtar Abdelatif, jonne mahtuu 3 000 katsojaa. Seura pelaa Championnat National 2:essa, joka on Algerian toiseksi korkein sarjataso. == Aiheesta muualla == *Virallinen kotisivu Bou Saâda
Stadio delle Alpi

Stadio delle Alpi oli Torinossa, Italiassa sijainnut jalkapallostadion. Stadion valmistui vuonna 1990. Sen kapasiteetti oli noin 69 000\. Stadionilla pelattiin 1990 MM-kilpailuja. Se oli Juventuksen ja Torinon kotikenttä vuosina 1990–2006. Vuoden 2006 jälkeen stadion oli tyhjillään Juventuksen ja Torinon palattua Torinon olympiastadionille. Sitä arvosteltiin usein muun muassa huonosta näkyvyydestä. Stadion purettiin uuden stadionin tieltä vuonna 2009. Uusi stadion avattiin syyskuussa 2011. Stadionilla järjestettiin myös huomattavia konsertteja. Sillä konsertoivat muun muassa The Rolling Stones, Madonna, Metallica, U2 ja AC/DC. Stadionilla oli lisäksi yleisurheiluradat. Siellä ei kuitenkaan koskaan järjestetty merkittäviä yleisurheilukilpailuja. == Lähteet == Luokka:Torinon urheilu Luokka:Italian jalkapallostadionit Luokka:Italian entiset rakennukset ja rakennelmat Luokka:Torinon rakennukset ja rakennelmat
Walter Ramírez

Walter Isidro Ramírez (s. 7. marraskuuta 1983 La Ceiba) on hondurasilainen jalkapalloilija, pelipaikaltaan puolustaja. Hän edustaa Hondurasin Liga Nacionalin CD Vidaa, jota ennen hän on pelannut ammattilaisena myös Miami FC:ssä. Ennen ammattilaisuraansa hän pelasi Real Hondurasin ja Honduras Cinco Estrellasin riveissä Miamin Copa Latina -amatööriturnauksessa. == Lähteet == Luokka:Hondurasilaiset jalkapalloilijat Luokka:Vuonna 1983 syntyneet Luokka:Elävät henkilöt
Tropic Thunder

Tropic Thunder on vuonna 2008 ensi-iltansa saanut yhdysvaltalainen toimintakomediaelokuva. Elokuvan ohjasi Ben Stiller, joka myös käsikirjoitti elokuvaa yhdessä Justin Theroux'n ja Etan Cohenin kanssa. Stillerin lisäksi elokuvan pääosissa nähdään Jack Black ja Robert Downey Jr. kanssa. Downey Jr:n rooli huomioitiin parhaan miessivuosan Oscar-ehdokkuudella. == Juoni == Elokuva kertoo näyttelijöistä, jotka pyrkivät tekemään historian kalleinta sotaelokuvaa. Liian suuriksi nousseiden kustannuksen vuoksi studio kuitenkin lakkauttaa hankkeen, mutta elokuvan ohjaaja, Damien (Steve Coogan), kieltäytyy kuvausten lopettamisesta. Hän vie näyttelijänsä Kaakkois-Aasian viidakoihin, jossa hän voisi käyttää räjäytysefektejä pelotellakseen heitä, mutta ohjaaja astuukin vanhaan miinaan ja räjähtää. Näyttelijät luulevat tapahtunutta näytellyksi, mutta se ei olekaan näyteltyä. Flaming Dragons -nimisen heroiinifirman sotilaat kuulevat miinan räjähdyksen ja tulevat paikan päälle. Samaan aikaan räjäytysefektien tekijä kyselee ohjaajaa, mutta ohjaaja ei vastaa, joten hän päättää räjäyttää räjähteet. Silloin sotilaat hyökkäävät näyttelijöiden kimppuun ja pelästyvät räjähdystä, joten he lähtevät pois. Tugg Speedman (Ben Stiller) uskoo tätäkin osaksi elokuvaa, mutta muut alkavat jo epäröimään. Erimielisyyksien jälkeen, Tugg lähtee eri suuntaan yksin, ja jää sotilaiden vangiksi, jotka vievät hänet heidän päämajaansa. Samaan aikaan muut kävelevät viidakossa, mutta kun he löytävät avoimen osuuden mäen päällä, he näkevät kiikareilla taloja. Ulkona he näkevät sotilaita, jotka kiduttavat Tuggia ja päättävät pelastaa hänet. He menevät pelastamaan hänet, ja lopulta he kaikki pelastuivat. == Näyttelijät == == Tuotanto == Owen Wilsonilla oli alun perin tarkoitus olla rooli elokuvassa, mutta hän joutui jättämään elokuvan kesken kuvausten. Elokuussa 2007 hän joutui sairaalahoitoon yritettyään itsemurhaa.http://www.iltasanomat.fi/viihde/uutinen.asp?id=1428792 http://www.foxnews.com/story/0,2933,294667,00.htmlReports: Actor Owen Wilson hospitalized for wrist wounds, dehydration, drug overdose. (2007, August 27). FOX News. Retrieved on August 27, 2007. Tämän jälkeen hän päätti itse jättää elokuvan teon. Useat julkisuuden henkilöt esiintyvät elokuvassa omana itsenään. Valkokankaalla vilahtavat nopeasti muun muassa Tobey Maguire, Tyra Banks, Martin Lawrence, Tom Hanks, Sean Penn, Jason Bateman, Lance Bass, Jennifer Love Hewitt ja Jon Voight. == Lähteet == == Aiheesta muualla == * Luokka:Vuoden 2008 yhdysvaltalaiset elokuvat Luokka:Yhdysvaltalaiset toimintakomediat Luokka:Parodiaelokuvat Luokka:Ben Stillerin ohjaamat elokuvat Luokka:Vuoden 2008 brittiläiset elokuvat Luokka:Brittiläiset komediaelokuvat Luokka:DreamWorksin elokuvat Luokka:Elokuvat elokuvanteosta
Mauri Saikkonen

Mauri Jorma Juhani Saikkonen (s. 7. huhtikuuta 1944 Suojärvi) on suomalainen näyttelijä ja ohjaaja. Hänen tunnetuin roolinsa on ollut lastenohjelma Pikku Kakkosen televisio-ohjelmassa Pelle Hermanni, jossa hän esitti Hermannin kaveria taikuri Maxia (1978–1982 ja 1986), sekä rikosylikomisario Antti Kujansuun rooli Reijo Honkosen käsikirjoittamassa ja Jussi Niilekselän ohjaamassa kolmiosaisessa televisiosarjassa Varjo vain (2003). Saikkonen esiintyi myös Juhani Ahon kirjoittamassa ja Kari Franckin ohjaamassa televisioelokuvassa Rautatie (1973). == Aiheesta muualla == * * Luokka:Suomalaiset televisionäyttelijät Luokka:Vuonna 1944 syntyneet Luokka:Elävät henkilöt
Greenen piirikunta (Ohio)

Greenen piirikunta on piirikunta Ohiossa, Yhdysvalloissa, joka on nimetty kenraali Nathanael Greenen mukaan. Sen suurin kaupunki on Beavercreek. ==Maantiede== Greenen naapuripiirikuntia ovat Clark pohjoisessa, Madison koillisessa, Fayette kaakossa, Clinton etelässä, Warren lounaassa ja Montgomery lännessä. ==Väestö== Piirikunnassa oli vuoden 2010 väestönlaskennassa 161 573 ihmistä. Etniset ryhmät jakautuvat valkoisiin, joita on 86,5%, mustiin (7,6%), alkuperäisamerikkalaisiin (0,3%) ja aasialaisiin (3,0%). Kotitalouden mediaanitulo on 57 553 ja köyhyysrajan alapuolella oli 12,8% väestöstä vuosina 2007–2011. == Lähteet == Luokka:Ohion piirikunnat
Ibrahim Jaaber

Ibrahim Jaaber (s. 3. helmikuuta 1984 Elizabeth, New Jersey, Yhdysvallat) on bulgarialainen yhdysvaltalaissyntyinen koripalloilija, joka pelaa Euroliigaa ja Italian Serie A:ta Lottomatica Roman joukkueessa. Jaaber on pituudeltaan 188 cm ja hän on pelipaikaltaan takamies. Jaaber pelaa koripalloa myös Bulgarian maajoukkueessa. == Pelaajaura == Ibrahim Jaaber pelasi ennen ammattilaisuraansa neljä kautta Pennsylvanian yliopiston koripallojoukkueessa. Jaaber valittiin konferenssinsa parhaaksi pelaajaksi kausina 2005–06 ja 2006–07. Hänen pistekeskiarvonsa koko yliopistoajalta oli 13,3 ja yksittäisen kauden paras pistekeskiarvo syntyi kaudella 2005–2006, jolloin hän pussitti 18,2 pisterttä ottelua kohden. Jaaberin syöttökeskiarvo yliopistouralla oli 2,8. Seniorikaudellaan hän antoi ottelua kohden 5,2 koriin johtanutta syöttöä. Pallonriistoja Jaaberille kertyi yliopistopeleissä keskimäärin 2,7 ottelua kohden. Eniten pallonriistoja hän keräsi kaudella 2005–06, jolloin riistokeskiarvo oli 3,3. Ammattilaisuransa Jaaber aloitti kaudella 2007–08 Kreikan liigassa Egaleo ΒC:n joukkueessa. Hän ehti tehdä keskiarvoikseen 22,4 pistettä, 4,2 koriin johtanutta syöttöä ja 2,8 pallonriistoa pelaamissaan 15 ottelussa ennen kuin hän siirtyi samalla kaudella Euroliigaa ja Italian pääsarjaa pelaavan Lottomatica Roman riveihin. Kaudella 2007–08 hän teki keskimäärin 7,5 pistettä ja 2,5 pallonriistoa pelaamissaan kuudessa Euroliigan ottelussa. Hän johdatti joukkueensa myös Italian liigan finaaleihin asti. Kauden päätteeksi Jaaber teki seuran kanssa kahden vuoden jatkosopimuksen. == Lähteet == ==Aiheesta muualla== *Pelaajaprofiili Euroliigan sivuilla *Pelaajaprofiili DraftExpressin sivuilla Luokka:Bulgarialaiset koripalloilijat Luokka:Yhdysvaltalaiset koripalloilijat Luokka:Vuonna 1984 syntyneet Luokka:Elävät henkilöt
Robert Scheidt

Robert Scheidt (s. 15. huhtikuuta 1973 São Paulo) on brasilialainen kilpapurjehtija. Hän on voittanut viisi olympiamitalia, joista kaksi kultaa Laser-jollalla. Hän on myös voittanut yhdeksän maailmanmestaruutta Laser- jollalla vuosien 1995–2013 välillä ja kolme maailmanmestaruutta Star-luokassa yhdessä Bruno Pradan kanssa vuosina 2007, 2011 ja 2012. ==Aiheesta muualla== * ISAF: Sailor Biography * robertscheidt.com.br * Robert Scheidt Sports Reference LLC Luokka:Brasilialaiset kilpapurjehtijat Luokka:Brasilialaiset olympiavoittajat Luokka:Vuonna 1973 syntyneet Luokka:Elävät henkilöt
Moyon piirikunta

Moyon piirikunta on yksi Ugandan 80 piirikunnasta. Piirikunta on nimetty sen hallinnollisen keskuksen Moyon mukaan. Piirikunnan rajanaapureita ovat Yumben piirikunta ja Etelä-Sudanin maakunta Sudanissa. Vuoden 2014 väestönlaskennassa siellä oli noin 139 000 asukasta. == Lähteet == Luokka:Ugandan piirikunnat
Gotse Deltšev (vallankumouksellinen)

Georgi Nikolov Deltšev (; 4. helmikuuta 1872 Kukuš, Osmanien valtakunta (nyk. Kreikkaa) – 4. toukokuuta 1903 Banitsa, Sérres, Osmanien valtakunta (nyk. Kreikkaa))Goce Delcev makedonija.name, viitattu 17.7.2019 oli merkittävä vallankumouksellinen 1900-luvulla Osmanien valtakunnassa, Makedoniassa ja Traakiassa. Hän oli VMRO:n johtajia. Järjestö toimi 1800-luvun lopulla ja 1900-luvun alussa Makedoniassa ja Traakiassa. Bulgaria ja vuonna 1991 nimellä Makedonia itsenäistynyt Pohjois-Makedonia kiistelevät Deltševin etnisestä taustasta. Molemmat maat pitävät häntä kansallissankarinaan. Deltšev on mainittu Pohjois-Makedonian kansallislaulussa, sillä Deltšev, joka oli ottanut elämäntehtäväkseen Makedonian irrottamisen osmanien vallasta, ja lyhytikäinen Kruševon tasavalta ovat keskeisiä nykyisen Pohjois-Makedonian synnyssä.Laura Halminen, Naapuririita kansallissankarista. Helsingin Sanomat 22.10.2020 s. A 27 Bulgarialaiseksi identifioitunut Deltšev kävi lapsena Pyhän Kyrilloksen ja Metodioksen poikakoulun Thessalonikissa. Hän kävi vuonna 1891 Bulgariassa Sofiassa sijaitsevan sotilaskoulun, mutta valmistuttuaan hän ei vasemmistolaisen poliittisen aktiivisuutensa vuoksi saanut toimia upseerina. Lopulta hänestä tuli Stipissä sijaitsevan koulun bulgarian kielen opettaja. Siellä hän tutustui VMRO:n johtajaan Dame Grueviin. Ystävyyden seurauksena hän päätti liittyä vallankumousjärjestöön. Vallankumousjärjestön jäsenenä ollessaan hän keksi, että järjestö voisi alkaa valmistaa aseita, joita alettiinkin tehdä Bulgariassa Kjustendilissa sijaitsevassa tehtaassa. Aseet salakuljetettiin Makedoniaan. Deltšev kuoli 4. toukokuuta 1903 kahakassa poliisin kanssa Pohjois-Kreikassa Sérresin maakunnan Banitsan kylässä. Hän oli keskeinen hahmo kolme kuukautta myöhemmin puhjenneessa Ilindenin kansannousussa, jonka ansiosta syntyi kymmenpäiväinen Kruševon tasavalta. Bulgaria on esittänyt vaatimuksia sen suhteen, miten Deltševiä käsitellään Pohjois-Makedonian historiankirjoituksessa. Muita maiden välisiä kiistakysymyksiä ovat makedonian kieli ja Bulgariassa oleva makedonialainen vähemmistö, joita kumpaakaan Bulgaria ei tunnusta. Asioista pyritään pääsemään neuvottelutulokseen maiden välisessä historiakomissiossa. == Lähteet == == Aiheesta muualla == Luokka:Vallankumoukselliset Luokka:Bulgarialaiset henkilöt Luokka:Vuonna 1872 syntyneet Luokka:Vuonna 1903 kuolleet
Numantian piiritys

Numantian piiritys käytiin Rooman tasavallan ja Hispanian keltiberien välillä Numantiassa Hispaniassa vuosina 134–133 eaa. Piiritys oli Numantian sodan viimeinen sotatoimi ja sen tuloksena Rooma pääsi levittäytymään sisemmälle Hispaniaan. Historioitsija Appianuksen mukaan kaupungissa esiintyi piirityksen aikana myös kannibalismia. Roomalaisten joukkojen komentaja Publius Cornelius Scipio Aemilianus ei ylivoimastaan huolimatta halunnut ottaa riskejä, joten hän päätti katkaista kaupungin huoltoyhteydet ja piirittää sen. Pitkään jatkuneen piirityksen jälkeen Numantian asukkaat antautuivat ehdoitta vuonna 133 eaa. Suuri osa asukkaita teki mieluummin itsemurhan kuin jättäytyi roomalaisten käsiin. Numantian lopulta kukistuttua Scipio antoi kaupungin hävitettäväksi maan tasalle, ja sen asukkaat myytiin orjiksi. Nykyään alueelta on löytynyt useita roomalaisten piiritysvallien ja -laitteiden jäännöksiä. == Lähteet == *Appianus: Spanish Wars * === Viitteet === Luokka:Rooman taistelut Luokka:Piiritykset
Sannikko

Sannikko () on kylä Sannikon kaupunkikunnassa Seuloskoin piirissä Leningradin alueella Venäjällä. Se sijaitsee Karjalankannaksella välittömästi Pietarin kaupungin itäpuolella. Sannikon kaupunkikunnan hallinnollinen keskus on Saksan Jaanila (). Sannikon kylä toimi aiemman maalaiskunnan keskuspaikkana. Vuonna 2007 Sannikon kylässä oli 600 asukasta 600 ja silloisessa maalaiskunnassa 5 800\. Kuntaan kuuluvat Sannikon ja Saksan Jaanilan lisäksi seuraavat asutuskeskukset: Hirvosi (), Jaanila (), Suoranta (), Tulokkaankylä (), Väärämäki () sekä Mähnälän () ja 5. kilometrin () asemanseudut. Eniten asukkaita (4 200 henkeä) on Saksan Jaanilassa, jossa toimii varuskunta. Toiseen maailmansotaan saakka seudulla asui inkerinsuomalaisia, jotka kuuluivat Kelton luterilaiseen seurakuntaan. Saksan Jaanilassa ja Tulokkaankylässä oli saksalaiset siirtokunnat. Nykyään kunnan alueella kulkee Pietarin kehätie sekä Pietarin ja Murmanskin välinen maantie. Seudulle rakennetaan uusia asuinalueita, kauppakeskuksia (mm. Ikea) ja logistiikkakeskuksia. Kunnan päämies on Vjatšeslav Kondratjev ja kunnanhallinnon päämies Aleksei Gerdii. ==Lähteet== ==Aiheesta muualla== * Sannikon kunta Seuloskoin piirin sivustolla Luokka:Inkeri Luokka:Seuloskoin piirin kunnat Luokka:Inkerin kylät
Alfred Dahlqvist

Alfred Dahlqvist (31. toukokuuta 1914 HåsjöArponen, ym., s. 136–137 – 21. lokakuuta 1983) oli ruotsalainen hiihtäjä. Hän oli parhaimmillaan sotavuosina 1940–1942. Lempinimellä ”Håsjön komeetta” tunnettu Dahlqvist saavutti hopeaa 18 kilometrin matkalla Lahden MM-kisoissa 1938. Sittemmin epävirallisiksi julistetuissa Cortina d'Ampezzon MM-kisoissa 1941 hän voitti kultaa 18 kilometrillä sekä saavutti hopeaa viestissä ja pronssia 50 kilometrillä. Dahlqvist palkittiin Svenska Dagbladetin kultamitalilla vuonna 1941. == Lähteet == * === Viitteet === Luokka:Ruotsalaiset maastohiihtäjät Luokka:Vuonna 1914 syntyneet Luokka:Vuonna 1983 kuolleet
KF1-luokan EM-sarja 2008

KF1 on kartingin kovatasoisin kilpasarja. Vuonna 2008 sen Euroopan mestaruuden voitti Marco Ardigo ==Kilpailukalenteri== # Rata Päivä Paalupaikka Voittaja 1 2 Angerville 4. toukokuuta Jack Te Braak Arnaud Kozlinski Arnaud Kozlinski Gary Catt 3 4 Mariembourg 29. kesäkuuta Armand Convers Marco Ardigo Marco Ardigo Marco Ardigo 5 6 Braga 3. elokuuta Davide Fore Arnaud Kozlinski Arnaud Kozlinski Jean-Philippe Guignet ==Lopulliset pisteet== Sija Kuljettaja Talli Runko Moottori Pisteet 1 Marco Ardigo Tony Kart Racing Team Tony Kart Vortex 78 2 Arnaud Kozlinski CRG CRG Maxter 69 3 Gary Catt Tony Kart Racing Team Tony Kart Vortex 65 4 Davide Fore Maranello Kart Maranello Maxter 62 5 Jean-Philippe Guignet CRG CRG Maxter 55 6 Libor Toman Birel Motorsport Birel Parilla 46 7 Matias Laine Tony Kart Racing Team Tony Kart Vortex 43 8 Sauro Cesetti Tony Kart Racing Team Birel TM 40 9 Alessandro Bressan Kosmic Racing Dept Kosmic Vortex 38 10 Will Stevens Tony Kart Racing Team Tony Kart Vortex 38 11 Yannick de Brabander EGP Racing Intrepid TM 36 12 Miika Kunranta PTN Racing Birel Parilla 35 13 Armand Convers PCR PCR TM 33 14 Jason Parrott MGM Racing Birel Parilla 33 15 Nikolaj Bollingtoft Kosmic Racing Dept Kosmic Vortex 27 16 Jack Te Braak Keijzer Racing Zanardi Parilla 25 17 Michael Ryall Birel Motorsport Birel TM 24 18 Luca Giacomello Chiesa Corsa Zanardi Parilla 16 19 Alban Varutti Sodikart Sodi Parilla 16 20 Jeremy Iglesias Intrepid Kart Technology Intrepid TM 14 21 Matt Truelove PDB Racing Team Gillard Parilla 12 22 Mark Litchfield PF International Karting Tonykart Vortex 11 23 Ramon Kuipers PDB Racing Team Gillard Parilla 9 24 Anthony Abasse Sodikart Sodi Parilla 5 25 Patrick Fontner Maranello Kart Maranello Maxter 4 Luokka:Kartingsarjat Luokka:Vuoden 2008 moottoriurheilu
Ernst Albrecht

Ernst Albrecht (12. marraskuuta 1907 − 26. maaliskuuta 1976) oli saksalainen jalkapalloilija, pelipaikaltaan hyökkääjä. Fussballdaten.de Albrecht pelasi vuodesta 1923 vuoteen 1944 Fortuna Düsseldorfissa, jossa hän voitti Saksan mestaruuden vuonna 1933. Vuodet 1951−1952 hän edusti PSV Düsseldorfia. Vuosien 1928 ja 1934 välissä Albrecht pelasi Saksan maajoukkueessa 17 ottelua ja teki neljä maalia.Sportbild Kapteenina hän toimi kolmesti. Hän osallistui maailmanmestaruuskilpailuihin 1934, joissa Saksa sijoittui kolmanneksi ja Albrecht oli joukkueensa ainut pelaaja, joka ei pelannut ainuttakaan ottelua. Hän otti osaa myös vuoden 1928 olympialaisiin. == Lähteet == Luokka:Saksalaiset jalkapalloilijat Luokka:Vuonna 1907 syntyneet Luokka:Vuonna 1976 kuolleet
Nathan Lane

Nathan Lane (alk. Joseph Lane; s. 3. helmikuuta 1956 Jersey City, New Jersey) on yhdysvaltalainen Tony- ja Daytime Emmy -palkittu elokuva- ja teatterinäyttelijä. Lane on ollut kaksi kertaa Golden Globe -ehdokkaana parhaasta miespääosasta musikaali- tai komediaelokuvassa elokuvista Lainahöyhenissä (1997) ja The Producers (2005). Lisäksi hän on saanut American Comedy Awardin vuonna 1997, People’s Choice Awardin 1999, National Board of Review -palkinnon 2002 ja SAG-palkinnon 1997. Hän sai oman tähtensä Hollywood Walk of Famelle 9. tammikuuta 2006. Vuonna 2016 Lane näytteli rikossarjassa The People v. O.J. Simpson: American Crime Story. Lane meni naimisiin pitkäaikaisen kumppanin Devlin Elliottin kanssa marraskuussa 2015. == Lähteet == == Aiheesta muualla == * * Luokka:Yhdysvaltalaiset näyttelijät Luokka:Hollywood Walk of Fame Luokka:Daytime Emmy -palkinnon saajat Luokka:Vuonna 1956 syntyneet Luokka:Elävät henkilöt Luokka:Tony-palkinnon saajat Luokka:Olivier-palkinnon saajat
Vilppulan urhojen muistolle

Vilppulan urhojen muistolle (tunnetaan myös ensimmäisten sanojensa mukaan nimellä Kytösavun aukeilla mailla) on suomalaisen Heikki Klemetin vuonna 1918 sanoittama ja säveltämä isänmaallinen marssilaulu. Kappaleessa ylistetään Suomen sisällissodassa Vilppulan rintamalla kunnostautuneita eteläpohjalaisia suojeluskuntalaisia. Klemetti sävelsi laulun sodan aikana, mutta teos sai ensiesityksensä vasta sodan jälkeen Lapuan päivillä 14. heinäkuuta 1918. Tästä huolimatta kappaleesta muodostui yksi tunnetuimpia valkoisen armeijan marssilauluja. Laulu oli suosittu suojeluskuntalaisten keskuudessa, ja Etelä- Pohjanmaan suojeluskunta- ja lottapiirit ottivat sen kunniamarssikseen. Kappaleen viimeisen säkeistön kertosäkeessä "Laurilan työt sekä Vilppulan vaihe, lastenlapsille laulujen aihe" ylistetään jääkärieversti Matti Laurilaa, hänen veljeään Ilmaria ja näiden isää Matti Laurila vanhempaa, jotka toiminnallaan sisällissodassa nousivat valkoisen puolen sotasankareiksi ja jotka tunnettiin niin sanottuna Lapuan lumiaurana. Isä-Matti ja Ilmari kaatuivat samassa Länkipohjan taistelussa 16. maaliskuuta 1918. Nuorempi Matti Laurila oli sisällissodassa komentamassa Vilppulan rintaman joukkoja. Jatkosodan jälkeen kappaletta ei ole kovin usein esitetty, eikä se ole enää kovin tunnettu. Porin Prikaatissa tulenjohtajat laulavat kappaleen marssilauluna. ==Lähteet== ==Aiheesta muualla== *Vilppulan urhojen muistolle YouTubessa Luokka:Suomalaiset isänmaalliset laulut Luokka:Sotalaulut
Pisanello

Antonio di Puccio Pisano, taiteilijanimeltään Pisanello (ennen 1395 – n. 1450–1455), oli renessanssin italialainen taiteilija. Hän tuli tunnetuksi paitsi taidemaalarina, myös mitalitaiteilijana. ==Elämäkerta== Pisanello syntyi Pisassa, mutta tarkka syntymävuosi ei ole tiedossa. Joka tapauksessa tiedossa on, että hän muutti jo varhain Veronaan, kun perheen isä kuoli vuonna 1395. Pisanello mainitaan ensi kerran, kun hän jatkoi Venetsiassa dogen palatsin koristelutöitä, jotka olivat jääneet Gentile da Fabrianolta kesken. Pisanello sai oppinsa Fabrianolta, joka oli kansainvälisen gotiikan merkittävimpiä edustajia. Pisanello oli yhteydessä Fabrianon kanssa vielä vuonna 1426, jolloin Pisanello sai valmiiksi Marian ilmestyksen. Pisanello asui vuonna 1422 Mantovassa ja vuonna 1433 Ferrarassa. Hän työskenteli vuosina 1433–1438 Veronassa Sant' Anastasia -kirkon Pellegrinin kappelissa. Hän oleskeli jälleen vuonna 1439 Mantovassa ja osallistui Ventesian vastaiseen sotaan. Vihollisen puolelle asettuminen tuotti Pisanellolle myöhemmin vaikeuksia Venetsiassa. Hän oleskeli useissa eri hoveissa, kunnes päätyi lopulta Napoliin. Napolissa oleskellessaan hän oli erittäin tuottelias. Pisanellon arvioidaan kuolleen vuosien 1450–1455 välissä. ==Tyyli== Pisanon tyylin alkuperä on gotiikassa, mutta Pellegrinin kappelin Pyhän Yrjön kuvaus osoittaa Pisanellon tutustuneen renessanssin maalaustaiteeseen ja erityisesti Paolo Uccelloon. Pisanellon tyyli ei kuitenkaan loittone uudenlaisesta tilankäsittelystä, lyhennyksistä ja perspektiivistä huolimatta kovinkaan kauas gotiikasta. Hän löysi tasapainon vanhan ritariajan ihanteiden ja uuden humanistisen kulttuurin välillä. Tämä on havaittavissa erityisesti mitaleissa. Pisanello oli ritariajan mieltymysten viimeinen tulkki Italiassa. Pisanello kuvasi mielellään loistavissa puvuissa esiintyviä ylhäisiä herroja ja naisia mutta myös hevosia, vinttikoiria ja naarashirviä. Merkillistä oli, että hän kuvasi sekä ihmiset että eläimet mieluimmin takaapäin. ==Teoksia== Pisanellon teoksia ovat Marian ilmestys (1426) Veronassa San Fermon -kirkossa, Nicolò di Brenzonin hautamonumentissa, Pyhän Eustachiuksen näky (n. 1436–1438) National Gallery, Lontoo ja D'Esten prinsessan muotokuva (todennäköisesti n. 1435–1440) Louvre, Pariisi. Lisäksi on säilynyt Pyhää Yrjöä esittävä fresko Pellegrinin kappelissa Veronassa ja mitalimuotokuvia. Mantovan herttuan palatsissa on jälkiä freskoista, jotka kuvaavat taisteluita ja turnajaisia. Hän oli myös erinomainen piirtäjä. Monet Pisanellon teoksista ovat kadonneet. == Lähteet == * === Viitteet === Luokka:Italialaiset taidemaalarit Luokka:Keskiajan taiteilijat Luokka:Renessanssin taidemaalarit Luokka:1300-luvulla syntyneet Luokka:1450-luvulla kuolleet
Filistos

Filistos (, , noin 430–336 eaa.) oli antiikin kreikkalainen historioitsija ja valtiomies. Hän oli kotoisin Sisiliasta. Filistos auttoi Dionysios vanhempaa kaappaamaan vallan Syrakusassa. Dionysios ja Filistos riitaantuivat kuitenkin ja Filistos joutui maanpakoon. Dionysios nuorempi kutsui Filistoksen takaisin Syrakusaan neuvonantajakseen. Filistos vaati Dionin karkottamista ja kuoli taistelussa tätä vastaan.Antiikin käsikirja, hakusana Filistos Maanpakonsa aikana Filistos kirjoitti Thukydidestä jäljitellen laajan Sisilian historian. Tämä teos on kadonnut, mutta muun muassa Timaios Tauromenionlainen, Eforos, Diodoros Sisilialainen ja Plutarkhos käyttivät sitä lähteenään. Aleksanteri Suuren sanotaan pitäneen Filistoksen teoksesta.Bosworth s.20 == Lähteet == * * ===Viitteet=== Luokka:Antiikin kreikkalaiset historioitsijat
0 + 1 = 01

__NOTOC__ 0 + 1 = 01 on suomalaisen Cause For Effect -yhtyeen kolmas albumi. Se on äänitetty Lohjan Sound Ateljee studiossa marraskuun lopussa 2006. Äänittäminen kesti yhteensä kaksi päivää. Levy miksattiin ja masteroitiin joulukuun 2006 ja tammikuun 2007 välisenä aikana. Dies Irae Records julkaisi albumin 28. helmikuuta 2007. Levy-yhtiö fuusioitui osaksi Stay Heavy Recordsia keväällä 2007. Studiossa äänitettiin 34 kappaletta joista 33 päätyi albumille. Aikaisemmin yhtye oli äänittänyt albuminsa Tampereella ja soittanut kaksi bassoa albumille. Tällä kertaa bassoja on vain yksi, mutta se on jaoteltu neljälle raidalle. Kappaleet on soitettu yhdessä "livenä" sisään ja lauluosuudet lisätty jälkeenpäin. Kansi ja albumin layout ovat yhtyeen käsialaa, levy-yhtiön ehdotuksesta pakkauksena CD-levylle käytettiin pahvista digipack-formaattia yleisemmän muovisen Jewel Case -formaatin sijaan. Kannessa on yhtyeen logo, albumin nimi ja kuva valkoisilla kohokirjaimilla valkoista taustaa vasten mikä oli levy-yhtiön idea. Kappaleet on sävelletty kevään 2004 ja loppukesän 2006 välisenä aikana. Sanat on kirjoitettu kesän ja syksyn 2006 aikana. == Kappaleet == # # # # # # # # # # # # # # # # # # # # # # # # # # # # # # # # # == Kokoonpano == * Tuomo Hohtari – basso, laulu * Ari – rummut == Arvostelut == * Imperiumi.net: Imperiumi.net: Levyarvio == Lähteet == Luokka:Cause For Effectin albumit Luokka:Vuoden 2007 albumit
Arnljot Nyaas

Arnljot Nyaas (14. toukokuuta 1916–16. heinäkuuta 1995) oli norjalainen hiihtäjä, joka kilpaili 1950-luvulla. Hän voitti pronssia MM-kisoista vuonna 1950 18 kilometrin matkalla. == Lähteet == == Aiheesta muualla == * Luokka:Norjalaiset maastohiihtäjät Luokka:Vuonna 1916 syntyneet Luokka:Vuonna 1995 kuolleet
Jacopo Bellini

Jacopo Bellini (n. 1396 – n. 1470)britannica.com: Jacopo Bellini oli italialainen taidemaalari. Hän syntyi Venetsiassa ja sai opetusta Gentile da Fabrianolta. Häneltä on säilynyt lukuisia maalauksia ja piirroksia; lisäksi tunnetaan nimiltä eräitä kadonneita teoksia. Gentile sekä Giovanni Bellini olivat Jacopo Bellinin poikia ja Andrea Mantegna hänen vävynsä. == Lähteet == Luokka:Italialaiset taidemaalarit Luokka:Renessanssin taidemaalarit
Colin Turkington

Colin Henry Turkington (s. 21. maaliskuuta 1982 Newry) on pohjoisirlantilainen autourheilija. Hän on kilpaillut vuodesta 2002 lähtien British Touring Car Championship -vakioautosarjassa. Hän on osallistunut myös World Touring Car Championshipin kilpailuihin. Kartingin jälkeen Turkington siirtyi Ford Credit Fiesta Zetec Championship -sarjaan, jonka mestaruuden hän voitti vuonna 2001. Kaudeksi 2002 hän siirtyi BTCC-sarjaan Team Atomic Kitten -talliin ajamaan MG ZS -asiakasautoa. Turkington saavutti kaudella yhden palkintosijan ja siirtyi kaudeksi 2003 ajamaan samaa autoa, mutta tehdasautoversiota, MG Sport & Racing -talliin. Hän saavutti kaudella BTCC-uransa ensimmäisen voiton jo kauden ensimmäisessä kilpailussa ja oli kaikkiaan viidesti palkintosijoilla. Kaudeksi 2004 talli vaihtui West Surrey Racingiin. Hän saavutti taas yhden voiton mutta saavutti lisäksi ensimmäisen paalupaikkansa sarjassa. Vuonna 2005 Turkington korvasi mestari James Thompsonin Vauxhallilla ja pääsi ajamaan Vauxhall Astraa. Hän saavutti voittoja kaksi, lähti kolmesti paalupaikalta ja ajoi yhden kilpailun nopeimman kierroksen. Kausi 2006 osoittautui loppusijoituksen osalta Turkingtonin toistaiseksi parhaaksi. Team RAC -tallissa ajanut Turkington ajoi kahteen voittoon ja ylsi palkinnoille peräti 14 kertaa. Loppusijoitus kauden lopussa oli kolmas. Kaudet 2007 ja 2008 Turkington jatkoi samassa tallissa, mutta autoksi vaihtui BMW 320si. 2007 hän saavutti kolme voittoa ja 2008 toistaiseksi neljä voittoa. Kaudella 2007 hän osallistui lisäksi neljään WTCC-kilpailuun. == Lähteet == == Aiheesta muualla == * Colin Turkngtonin viralliset kotisivut Luokka:Brittiläiset autourheilijat Luokka:British Touring Car Championship -kuljettajat Luokka:World Touring Car Championship -kuljettajat Luokka:Vuonna 1982 syntyneet Luokka:Elävät henkilöt
Roottori

Roottori suomennetaan joskus pyörijäksi. Sanaa käytetään muun muassa seuraavista eri laitteiden pyörivistä osista. * roottori, sähkömoottorin pyörivä osa, ankkuri * roottori, helikopterin pyörivä osa, joka tuottaa tarvittavan nostovoiman ja jonka avulla laitetta ohjataan. * roottori, turbiinin juoksupyörä * roottori säätökondensaattorin pyörivä osa * roottori, tuulivoimalan pyörivä osa, esimerkiksi: ** Savonius-roottori ** Windside- roottori. Lisäksi: * Roottori, matematiikassa vektorianalyysiin kuuluva laskentaoperaattori.
Sumea automaatti

Sumea automaatti tai kontinuumi automaatti, jatkumoautomaatti (engl. Continuous automata) on soluautomaatin tapainen järjestelmä, jossa solujen tiloja voi olla ääretön määrä. Tämä mahdollistaa esimerkiksi diffuusion jäljittelemisen. Sumeita automaatteja käytetään joskus FEM-sovelluksissa, jonka tyyppisessä voidaan laskea esimerkiksi rakenteen taipumista jännityksissä. Sumea paikka-automaatti (engl. Continuous spatial automaton) on sumea automaatti, jossa myös itse soluja voi olla ääretön määrä. Luokka:Tietojenkäsittelyteoria
Masolino da Panicale

Masolino da Panicale (n. 1383 – n. 1445?) oli italialainen taidemaalari. Hän teki Masaccion kanssa yhteistyötä ja toimi mahdollisesti tämän opettajanakin.http://www.abcgallery.com/M/masaccio/masolinobio.html Yhteistyöhön Masaccion kanssa kuuluvat Firenzen Brancacci-kappelin freskot, jotka viimeisteli sittemmin Filippino Lippi. == Lähteet == Luokka:Italialaiset taidemaalarit Luokka:Renessanssin taidemaalarit
Heri Joensen

Heri Joensen (s. 21. helmikuuta 1973 Tórshavn, Färsaaret) tunnetaan parhaiten folk/viking metal -yhtye Týrin kitaristina ja vokalistina. Hän on myös yhtyeen pääasiallinen säveltäjä ja sanoittaja. Hänellä on Týrin lisäksi myös toinen yhtye, Heljareygahttp://www.myspace.com/heljareyga. Joensen aloitti musiikkiharrastuksensa 14-vuotiaana nähdessään kitaran kaupan näyteikkunassa. Muutamaa viikkoa myöhemmin hän osti kitaran ja vahvistimenhttp://www.myguitarpedals.com/guitar-effects-pedals/2009/02/heri- joensen.html. Hänen ensimmäinen yhtyeensä oli nimeltään Wolfgang (entiseltä nimeltään Cruiser). Myös Týrin tulevat jäsenet, basisti Gunnar H. Thomsen sekä rumpali Kári Streymoy soittivat samaisessa kokoonpanossa. Streymoy kuitenkin lähti yhtyeestä opiskelun ja töiden takia. Vuonna 1997 Joensen muutti Kööpenhaminaan opiskellakseen musiikkia. Eräänä iltana seuraavana vuonna hän tapasi vanhan bändikaverinsa Streymoyn jälleen juhlissa, ja he päättivät alkaa soittaa yhdessä. Näin Týr syntyi, ja Thomsen liittyi pian heidän joukkoonsa. Mukaan laulajaksi yhtyeeseen tuli Pól Arni Holm, mutta hän lähti ensimmäisen albumin julkaisun jälkeen. Tämän jälkeen jäsenten vaihduttua usein Joensen päätti lopulta itse hoitaa myös laulajan tehtävät kitaransoiton ohella. Vuonna 2001 Týr osallistui paikalliseen bändikilpailuun. Kilpailussa oli mukana myös yhtye nimeltään Flux, jonka kitaristiin Terji Skibenæsiin hän tutustui. Muutamaa kuukautta myöhemmin hän ottikin Skibenæsiin yhteyttä ja pyysi tätä liittymään yhtyeeseen. Joensen valmistui musiikkiopisto D.A.R.K.:sta (Det Alternative Rytmiske Konservatorium) tammikuussa 2003, mistä hänellä on tutkinto kitaran ja musiikin teoriasta. Hän on itse ajoittain toiminut myös kitaransoiton opettajana useissa kouluissa. Musikaalisuutensa lisäksi Joensen on myös erittäin kielitaitoinen, etenkin skandinaavisten kielten kohdalla. Hän puhuu fääriä, islantia, norjaa, ruotsia, tanskaa, saksaa ja englantia. == Lähteet == ==Aiheesta muualla== *Heri Joensen MySpacessa *Týr MySpacessa *Heljareyga MySpacessa Luokka:Färsaarelaiset muusikot Luokka:Kitaristit Luokka:Vuonna 1973 syntyneet Luokka:Elävät henkilöt
Anno Domini (EP)

Anno Domini on Terveiden Käsien vuonna 1989 julkaistu EP-levy. ==Kappaleet== Sävellykset A. W. Yrjänä, sanoitukset Läjä Äijälä. === A-puoli === # # === B-puoli === # * # # == Kokoonpano == * Läjä Äijälä – laulu * A. W. Yrjänä – laulu, kitara * Piäsky – bassokitara * Tilli – rummut Luokka:Vuoden 1989 EP:t Luokka:Terveiden Käsien EP:t
Suicide Club

Suicide Club ( aka Suicide Circle) on vuonna 2002 ilmestynyt japanilainen independent-elokuva. Sion Sonon ohjaama ja kulttimaineen saavuttanut elokuva kertoo Japanissa vallitsevasta omituisesta itsemurha-aallosta, jonka syytä poliisi pyrkii selvittämään. Elokuva palkittiin pohjoisamerikkalaisessa Fantasia Festivalissa jurypalkinnolla "Most Ground-Breaking Film" ja se on saanut huomiota myös käsittelemänsä aihepiirin ja goremaisen kuvastonsa myötä. Vuonna 2006 ilmestyi jatko-osa Noriko's Dinner Table (Noriko no Shokutaku), joka selittää joitain Suicide Clubin juoniaukkoja ja tapahtumien taustoja ja seurauksia. Elokuvatrilogian viimeisen osan julkaisupäivää ei ole vielä tiedossa. == Rooleissa == == Lähteet == * * Sono Sionin viralliset kotisivut == Aiheesta muualla == * * * Luokka:Psykologiset jännityselokuvat Luokka:Vuoden 2002 japanilaiset elokuvat Luokka:Elokuvat itsemurhasta Luokka:Mustan komedian elokuvat
Oma koloni

Oma koloni on Terveiden Käsien vuonna 1988 julkaistu EP-levy. ”Oma koloni” on yhtyeen ensimmäinen julkaisu, jolla kitaristina toimii A. W. Yrjänä. == Kappaleet == Sävellykset A. W. Yrjänä, sanoitukset Läjä Äijälä. === A-puoli === # === B-puoli === # * # # == Kokoonpano == * Läjä Äijälä – laulu * A. W. Yrjänä – laulu, kitara * Piäsky – bassokitara * Tilli – rummut Luokka:Vuoden 1988 EP:t Luokka:Terveiden Käsien EP:t
Antonín Ettrich

Antonín Ettrich oli tšekkoslovakialainen hiihtäjä, joka kilpaili 1920-luvulla. Hän saavutti pronssia 50 kilometrin hiihdossa vuoden 1925 MM-kisoissa. == Lähteet == == Aiheesta muualla == * Luokka:Tšekkoslovakialaiset maastohiihtäjät
Filippino Lippi

Filippino Lippi (1457 Prato – 1504 Firenze)britannica.com: Filippino Lippi oli italialainen taidemaalari. Hänen vanhempansa olivat taidemaalari, munkki Fra Filippo Lippi ja nunna Lucrezia Buti.Souren Melikian, Filippino Lippi Drawings: A Lost World of the Renaissance. International Herald Tribune 20.12.1997. Viitattu 11.9.2008. Filippino Lippi opiskeli alun alkaen isänsä johdolla. Isänsä kuoltua hän pääsi Sandro Botticellin oppiin. Hänestä tuli aikuisena tuottelias kirkkotaiteilija. Teoksia on tätä nykyä nähtävillä paitsi Firenzessä ja muissa Italian kaupungeissa, myös muun muassa Yhdysvalloissa. Lippin uran alkuvaihe on tuntematon eikä sitä voi varmasti erottaa isä-Lippin töistä. Hänen itsenäisesti toteuttamiaan ensimmäisiä tilaustöitä ovat ainakin San Gimignanon Pyhän Neitsyen ilmestys (1483) ja Louvressa oleva Pyhän Neitsyen elämä. Hän käytti hienostunutta viivasomittelua ja hentoja värisävyjä. Hän pyrki useissa teoksissaan henkilöhahmojen ryhmittämiseen siten, että niistä syntyisi rytmiikkaa. Myöhemmissä töissään hän pyrki monumentaalisuuteen ja sai vaikutteita Leonardo da Vinciltä ja myöhemmissä töissään hän toteutti tilan avartamista liehuvien vaatteiden avulla, mikä viittaa 1500-luvun manierismiin. Rooman ainoa goottilainen kirkko on Santa Maria Sopra Minerva, joka kuuluu dominikaanien veljeskunnalle. Sen rakentaminen aloitettiin vuonna 1280 ja kirkko tuli valmiiksi vuonna 1453, jolloin elettiin jo renessanssikautta. Kirkkoon rakennettiin vuonna 1493 kardinaali Oliviero Carafan hautakappeli (Cappella Carafa). Kappeli on kuuluisa, koska siellä olevat Filippino Lippin freskot ovat renessanssiajan tärkeimpiä kappelimaalauksia. Lippi maalasi ne vuosina 1488–1493. Niissä kuvataan Jumalan äidin, Oliviero Carafan ja Tuomas Akvinolaisen suuria saavutuksia. Hyvä ajankuva on freskoon sisältyvä kuva Lateraanipalatsista ja sen edustalla olevasta Markus Aureliuksen ratsastajapatsaasta. Lippi pyrki yhdistelemään todellista ympäristöä ja hengellistä maailmaa saadakseen katsojassa aikaan illusionistisen vaikutelman. Lippi oli myös kyvykäs piirtäjä.A. Butterfield, Italian Renaissance and Baroque Art. Allen Memorial Art Museum. Viitattu 11.9.2008. == Maalauksia == Kuva:Bernardo claraval filippino lippi.jpg|Neitsyt Maria ilmestyy Pyhälle Bernardolle, 1457 ja 1504, Badia Fiorentina, Firenze. Kuva:Adorazione dei magi, filippino lippi.JPG|Itämaan tietäjät kunnioittavat Jeesusta. Image:Filippino Lippi 001.jpg|Musiikin allegoria. Image:Lippi, Filippino - Portrait of a Youth - National Gallery of Art.jpg|Nuorukaisen muotokuva, noin 1485. == Lähteet == Luokka:Italialaiset taidemaalarit Luokka:Vuonna 1457 syntyneet Luokka:Vuonna 1504 kuolleet Luokka:Renessanssin taidemaalarit
Yhdysvaltain energiaministeri

Yhdysvaltain energiaministeri () on Yhdysvaltain energiaministeriön johtaja, hallituksen jäsen ja järjestyksessä viidestoista presidentin sijainen. Energiaministerin tehtäviin kuuluu tehokkaampien energialähteiden kehittäminen, ydinjätehuolto ja ympäristönsuojelu. ==Luettelo energiaministereistä== Järjestys Energiaministeri Toimikausi Presidentit, joiden hallituksessa Puoluekanta 1 James R. Schlesinger 6. elokuuta 1977 – 23. elokuuta 1979 Jimmy Carter demokraatti 2 Charles Duncan, Jr. 24. elokuuta 1979 – 20. tammikuuta 1981 Jimmy Carter 3 James B. Edwards 23. tammikuuta 1981 – 5. marraskuuta 1982 Ronald Reagan Republikaani 4 75px Donald P. Hodel 5. marraskuuta 1982 – 7. helmikuuta 1985 Ronald Reagan 5 John S. Herrington 7. helmikuuta 1985 – 20. tammikuuta 1989 Ronald Reagan 6 75px James D. Watkins 1. maaliskuuta 1989 – 20. tammikuuta 1993 George H. W. Bush 7 Hazel R. O'Leary 22. tammikuuta 1993 – 20. tammikuuta 1997 Bill Clinton Demokraatti 8 Federico Peña 12. maaliskuuta 1997 – 30. kesäkuuta 1998 Bill Clinton 9 Bill Richardson 18. elokuuta 1998 – 20. tammikuuta 2001 Bill Clinton 10 Spencer Abraham 20. tammikuuta 2001 – 1. helmikuuta 2005 George W. Bush Republikaani 11 Samuel Bodman 1. helmikuuta 2005 – 20. tammikuuta 2009 George W. Bush 12 Steven Chu 20. tammikuuta 2009 – 22. huhtikuuta 2013 Barack Obama Demokraatti 13 Ernest Moniz 16. toukokuuta 2013 – 20. tammikuuta 2017 Barack Obama 14 Rick Perry 2. maaliskuuta 2017 – 1. joulukuuta 2019 Donald Trump Republikaani 14 Dan Brouillette 4. joulukuuta 2019 – 20. tammikuuta 2021 Donald Trump Republikaani 15 Jennifer Granholm 25. helmikuuta 2021 – 4. helmikuuta 2025 Joe Biden Demokraatti 16 Chris Wright 4. helmikuuta 2025 – Donald Trump Republikaani ==Katso myös== * Yhdysvaltain energiapolitiikka ==Lähteet== ==Aiheesta muualla== *Energiaministeriön virallinen sivu *
Béla Szepes

Béla Szepes (tunnetaan myös nimellä Béla Strauch, 5. syyskuuta 1903 Spišská Nová Ves - 20\. kesäkuuta 1986 Budapest)Béla Szepes Olympedia-sivustolla Viitattu 18.7.2023 oli unkarilainen urheilija, joka kilpaili sekä keihäänheitossa että hiihdossa. Hiihdossa Szepes osallistui Chamonix’n olympialaisiin 1924 18 kilometrin matkalle, mutta hän ei päässyt maaliin asti. Lisäksi hän osallistui samoissa Olympialaisissa yhdistettyyn mäkihyppyyn heikolla menestyksellä. Szepez vaihtoi talviurheilulajit keihäänheittoon heikon menestyksen johdosta ja jo seuraavana vuonna hän voitti mestaruuskisoissa. Szepezin henkilökohtainen ennätys keihäänheitossa oli 66,7 metriä, jolla sijoittui maailman 10 parhaan joukkoon. Szepez voitti hopeaa Amsterdamin olympialaisissa 1928 tuloksella 65,26 metriä. Olympiahopeamitalin lisäksi hän on voittanut myös kolme keihään AAA-mestaruutta (1925, 1927, 1929) vierailleessaan Isossa-Britanniassa. Palattuaan Unkariin 1930-luvulla hän työskenteli hiihto-ohjaajana, toimittajana ja sarjakuvapiirtäjänä useissa sanomalehdissä sekä vuodesta 1938 lähtien yleisurheilumaajoukkueen valmentajana. Toisen maailmansodan jälkeen hän keskittyi uraansa graafikkona. Hänen sarjakuvansa ja pilakuvansa olivat erittäin suosittuja kotimaassaan. ==Lähteet== Luokka:Unkarilaiset keihäänheittäjät Luokka:Unkarilaiset olympiamitalistit Luokka:Unkarilaiset maastohiihtäjät Luokka:Vuonna 1903 syntyneet Luokka:Vuonna 1986 kuolleet
Shine On

Shine On on australialaisen rockyhtyeen Jetin toinen studioalbumi, joka julkaistiin 29. syyskuuta 2006. Albumi sai ristiriitaisen vastaanoton. Brittiläinen musiikkilehti NME kutsui levyä "taas uudeksi hyväntuuliseksi klassikkoihin uponneeksi vanhanajan rock'n'roll -albumiksi". Amerikkalainen sivusto Pitchfork Media taas laittoi arvosteluun pelkästään videoklipin simpanssista, joka virtsaa omaan suuhunsa. == Kappaleet == # # # # # # # # # # # # # # # == Arvostelut == * AllMusic: AllMusic review * Pitchfork: 0.0/0Pitchfork Media review == Lähteet == == Aiheesta muualla == * Shine On discogs.com -sivustolla Luokka:Vuoden 2006 albumit Luokka:Jetin albumit